b'\n_START_ARTICLE_\nSorbai\n_START_SECTION_\nKilm\xc4\x97\n_START_PARAGRAPH_\nPagal vien\xc4\x85 i\xc5\xa1 hipotezi\xc5\xb3, V a. serb\xc5\xb3 ir sorb\xc5\xb3 bendri prot\xc4\x97viai atsiskyr\xc4\x97 nuo kit\xc5\xb3 slav\xc5\xb3, o po to pasidalijo \xc4\xaf dvi dalis. Viena dalis, baltieji serbai, vedami vadinamojo Ne\xc5\xbeinomojo kunigaik\xc5\xa1\xc4\x8dio, per Karpatus atkeliavo \xc4\xaf Balkanus, kur tapo dabartiniais serbais. Antroji dalis apsigyveno Elb\xc4\x97s vidurupyje ir tapo sorbais. Bizantijos imperatoriaus Konstantino VII Purpurinio veikale De Administrando Imperio apra\xc5\xa1yta, kad Ne\xc5\xbeinomojo kunigaik\xc5\xa1\xc4\x8dio brolis su dalimi serb\xc5\xb3 liko kra\xc5\xa1te, kuris dabar vadinasi Lu\xc5\xbeica._NEWLINE__NEWLINE_Kita hipotez\xc4\x97 teigia, kad etnonimai serbai ir sorbai atsirado nepriklausomai.'